Bácsalmás Város Önkormányzata Képviselő-testületének 
6/2024. (V. 2.) önkormányzati rendelete

Bácsalmás Város Önkormányzata kizárólagos tulajdonában álló Bácsalmási Egészségügyi Szolgáltató Korlátolt Felelősségű Társaság megszüntetéséről és az önkormányzati feladatellátásnak költségvetési szerv által történő átvételéről

Bácsalmás Város Önkormányzatának Képviselő-testülete az államháztartásról szóló 2011. évi CXCV. törvény 11/A. § (2) bekezdésében, 109. § (6a) bekezdésében kapott felhatalmazás alapján, az Alaptörvény 32.cikk (1) bekezdés a) pontjában és az egészségügyről szóló 1997. évi CLIV. törvény 152. § (3) és (4) bekezdésében meghatározott feladatkörében eljárva a következőket rendeli el:
1. §
Bácsalmás Város Önkormányzata (a továbbiakban: Önkormányzat) kizárólagos tulajdonában álló Bácsalmási Egészségügyi Szolgáltató Korlátolt Felelősségű Társaság (székhelye: 6430 Bácsalmás, Hősök tere 14, cégjegyzékszáma: 03-09-106301, főtevékenysége: TEÁOR 8622’08 Szakorvosi járóbeteg-ellátás, adószáma: 11574422-1-03) által ellátott önkormányzati feladatot 2024. július 1. napjától a 2024. július 1. napjával megalapításra kerülő Bácsalmási Egészségközpont megnevezésű költségvetési szerv, mint átvevő költségvetési szerv veszi át.
2. §
A Bácsalmási Egészségügyi Szolgáltató Korlátolt Felelősségű Társaságot az Önkormányzat, mint tulajdonosi joggyakorló 2024. június 30. napjával megszünteti.
3. §
Az államháztartásról szóló 2011. évi CXCV. törvény (a továbbiakban: Áht.) 11/C (2) bekezdése alapján a Bácsalmási Egészségügyi Szolgáltató Kft. feladatátvételt megelőző kettő hónapja, tehát 2024. május és 2024. június hónapja után járó finanszírozási díja az átvevő költségvetési szervet, tehát a Bácsalmási Egészségközpontot illeti.
4. §
(1) Az Áht. 11/C. § (2) bekezdése szerinti esetben az Önkormányzatot a Polgármester képviseli.
(2) Az Önkormányzat az Áht. 11/A § (3) bekezdés d) pontja alapján az Áht. 9/A. alcímben meghatározott szervezeti átalakítással és az átadás-átvétellel összefüggő feladatok végrehajtásáért felelősként a Polgármestert vagy az általa kijelölt személyt, mint átvételi felelőst jelöli ki.
5. §
Ez a rendelet 2024. május 3-án lép hatályba.




	Németh Balázs	Patocskai Ibolya
	polgármester 	jegyző 





Záradék:

Megalkotta Bácsalmás Város Önkormányzatának Képviselő-testülete a 2024. április 30-án tartott ülésén.
Kihirdetve: a Bácsalmási Közös Önkormányzati Hivatal tájékoztató tábláján, 
2024. május 2-án.

